KOMISIJAS PAZIŅOJUMSEIROPAS PARLAMENTAMatbilstoši Līguma par Eiropas Savienības darbību 294. panta 6. punktampar Padomes nostāju saistībā ar Eiropas Parlamenta un Padomes lēmuma pieņemšanu, ar kuru izveido Eiropas Savienības rīcību attiecībā uz Eiropas mantojuma zīmi /* COM/2011/0406 galīgā redakcija - 2010/0044 (COD) */





2010/0044 (COD) KOMISIJAS PAZIŅOJUMS EIROPAS PARLAMENTAM atbilstoši Līguma par Eiropas Savienības darbību 294. panta 6. punktam par Padomes nostāju saistībā ar Eiropas Parlamenta un Padomes lēmuma pieņemšanu, ar kuru izveido Eiropas Savienības rīcību attiecībā uz Eiropas mantojuma zīmi 1. PRIEKšVēSTURE Datums, kad priekšlikums nosūtīts Eiropas Parlamentam un Padomei (dokuments COM(2010) 76 galīgā redakcija — 2010/0044 COD): | 2010. gada 11. marts | Reģionu Komitejas atzinuma datums: | 2010. gada 9. jūnijs | Datums, kad Eiropas Parlaments pirmajā lasījumā sniedzis savu nostāju: | 2010. gada 16. decembris | Grozītā priekšlikuma nosūtīšanas datums: | Nav | Padomes nostājas pieņemšanas datums: | 2011. gada 19. jūlijs | 2. KOMISIJAS PRIEKšLIKUMA MēRķIS Eiropas mantojuma zīmes vispārējais mērķis ir stiprināt Eiropas iedzīvotāju (jo īpaši jauniešu) piederības izjūtu Eiropas Savienībai, pamatojoties uz kopīgām vērtībām un Eiropas vēstures un kultūras mantojuma elementiem, kā arī veidot valstu un reģionu daudzveidības izpratni un izvērst kultūru dialogu.Lai šos mērķus īstenotu, zīme tiecas uzsvērt to objektu simbolisko vērtību un savdabību, kam bijusi īpaša nozīme Eiropas vēsturē un kultūrā un/vai Eiropas Savienības veidošanā, kā arī uzlabot Eiropas iedzīvotāju izpratni par Eiropas vēsturi un Eiropas Savienības veidošanu, viņu kopīgo, tomēr atšķirīgo kultūras mantojumu, īpaši saistībā ar demokrātijas vērtībām un cilvēktiesībām, kas ir Eiropas integrācijas procesa pamatā. Paredzams, ka zīme veicinās arī kultūras tūrismu, radot iespējamas ekonomiskas priekšrocības. 3. PIEZīMES PAR PADOMES NOSTāJU 3.1 Vispārīgas piezīmes par Padomes nostāju pirmajā lasījumā Komisija var pilnībā pieņemt Padomes nostāju, kas ir trīs iestāžu savstarpēju konstruktīvu apspriežu rezultāts. Tā atbilst svarīgākajiem mērķiem un Komisijas sākotnējā priekšlikuma būtībai. 3.2 Vienošanās, pieņemot Padomes nostāju Padomes nostāja izstrādāta pēc intensīvām iestāžu sarunām, kuras notika pēc Eiropas Parlamenta nostājas pieņemšanas pirmajā lasījumā 2010. gada 16. decembrī. Neformālās un tehniskās sanāksmēs bija iespējams panākt kompromisu par dažādiem neatrisinātiem jautājumiem. Pēc sarunām Pastāvīgo pārstāvju komiteja ( Coreper ) 2011. gada 15. aprīlī panāca vienošanos par tekstu. Eiropas Parlamenta CULT komitejas priekšsēdētāja Doris Pack 2011. gada 9. maijā nosūtīja vēstuli Ungārijas prezidentūrai, kurā apstiprināja, ka gadījumā, ja Padome kā savu nostāju pirmajā lasījumā pieņems Coreper apstiprināto tekstu (ko pārbaudījuši juristi-lingvisti), viņa ieteiks CULT komitejai un tad Parlamentam plenārsēdē, lai Padomes nostāju pieņemtu bez grozījumiem Parlamenta otrajā lasījumā. Pamatojoties uz šo informāciju, Izglītības, kultūras, jaunatnes un sporta padome 2011. gada 19. maijā panāca politisku vienošanos. Galvenie sarunu elementi, par kuriem panākta vienošanās, ir šādi. - Pirmajā posmā Eiropas mantojuma zīmē varēs piedalīties tikai dalībvalstis. Darbības pirmā novērtējuma gaitā tiks izskatīts, vai ir lietderīgi paplašināt zīmes ģeogrāfisko pārklājumu. - Objektu atlase notiks reizi divos gados, lai zīmi saņēmušo objektu skaits nepalielinātos pārāk ātri, tādējādi kaitējot jaunās zīmes vispārējai kvalitātei un prestižam. - Vairāki objekti, kas atrodas vienā dalībvalstī, varēs pievērsties konkrētai tēmai, lai iesniegtu kopīgu pieteikumu (“Valsts nozīmes tematiskie objekti”). - “Starptautiskos objektus” ieskaitīs tās dalībvalsts kvotā, kura iesniegusi sākotnējo pieteikumu, lai izvairītos no tā, ka rodas papildu sarežģījumi saistībā ar pārvaldību, un lai dalībvalstis nezaudētu interesi par līdzdalību šajos objektos. - Pārejas noteikumus piemēros konkrēti tiem objektiem, kuri jau bija saņēmuši zīmi iepriekšējā valdību iniciatīvā un kuri saglabāti tekstā. Tomēr šie noteikumi tika vienkāršoti, un tika skaidrāk norādīts, ka šajā periodā objektus novērtēs, pamatojoties uz jaunās iniciatīvas kritērijiem, un tiem piemēros to pašu procedūru, ko pārējiem objektiem. 4. SECINāJUMI Komisija pilnībā atbalsta iestāžu sarunu rezultātus un tāpēc var pieņemt Padomes nostāju pirmajā lasījumā.